آمریکا پرزیدنتی دونالد ترامپ، 2018 مالی ایله یؤنلیک بودجه‌ده، ساوونما خرجلری‌نین 54 میلیارد دو‌لار آرتیرماغی پلانلاشدیریر.
ترامپ رهبرلیگی‌نین، بودجه پلانینا دایر ایلک آیرینتی‌لار، آغ ائو بودجه و ایداره اوفیسی (OMB) مسئول‌لاری‌نین ائتدیگی تلکونفرانسدا آچیقلاندی.
مسئول‌لارین آدلاری‌نین وئریلممه‌سی شرطیله ائدیلن تلکونفرانسدا، بودجه پلانیندا ساوونما خرجلری‌نین یوزده 9،2 یعنی 54 میلیارد دو‌لار آرتیریلماسی‌نین نظرده توتولدوغو بیلدیریلدی.
نیظامی خرجلرین آرتیمین، دیگر فدرال تشکیلات‌لارین بودجه‌سینی ائدیله‌جک کسینتی‌لرله تارازلانماسی هدف‌لنیر.
هانسی تشکیلات‌لارین بودجه‌سینی کسیلمه‌یه گئدیله‌جگی موضوعسوندا آیرینتیا گیرمه‌ین مسئوللا، بونا قارشی، "خاریجی اؤلکه‌لره یؤنلیک یاردیم‌لاردا بؤیوک آزالما اولاجاغینی" ایفاده ائتدی.
آمریکا پرزیدنتی دونالد ترامپ، میلی اوستاندارلار بیرلیگی منسوبلاریله بیر آرایا گلدیگی توپلانتیدا،
"منیم ایلک بوتجه‌م گله‌جک آی کونگره‌یه تقدیم ائدیله‌جک. بو بودجه، بیر چوخ فرق‌لی شئیین یانیندا خالقین و میلتین امنیتینه دایانا‌جاق و گوجلو اولا‌جاق. آمریکانین ان چوخ احتیاج دویدوغو آندا توکنن اوردوسونون یئنی‌دن تیکیلمه‌سی اوچون ساوونما خرجلمه‌لرینده تاریخی آرتیم ایچه‌ره‌جک." دئمیشدی.
بودجه پلانی، سئچیم کامپانیاسی بویونجا، آمریکا اوردوسونون توکنمیش وضعیتده اولدوغونو ساوونان و "اوردونو یئنی‌دن حاضرلاما" وعده‌سینده اولان ترامپ‌ین سؤزونو توتدوغو شکلینده آچیقاما اولوندو.
اسکی باشقانی باراک اوباما ایسه 4 تریلیون دو‌لارلیق 2017 فدرال بودجه‌سینده، ساوونما ناظیرلیگینه تخمینن 583 میلیارد دو‌لار آییرمیشدی.
